Su və Meliorasiya Kompleksinin Layihələndirilməsi İnstitutu

Tarixi 
Azərbaycan Respublikası Prezidentinin 17 noyabr 2023-cü il tarixli 2356 nömrəli Fərmanına əsasən Azərbaycan Meliorasiya və Su Təsərrüfatı Açıq Səhmdar Cəmiyyətinin "Azdövsutəslayihə" və "Azərsu" Açıq Səhmdar Cəmiyyətinin "Sukanal" Elmi Tədqiqat və Layihə İnstitutunun çevrilmə formasında yenidən təşkili yolu ilə "Su və Meliorasiya Kompleksinin Layihələndirilməsi İnstitutu" Publik hüquqi şəxs yaradılıb.

"Azdövsutəslayihə" Su Təsərrüfatı Obyektlərinin Layihələndirilməsi üzrə Azərbaycan dövlət institutunun əsası 1930-cu ildə qoyulmuşdur. İnstitutun əsas fəaliyyəti su təsərrüfatı obyektləri üzrə layihə-axtarış işlərinin həyata keçirilməsindən ibarətdir.

"Sukanal" Elmi-Tədqiqat və Layihə İnstitutu qanunvericilik çərçivəsində 1961-ci ildə yaradılmış keçmiş "VODGEO" Elmi-Tədqiqat İnstitutu və 1990-cı ildə yaradılmış keçmiş "AzərbSETLİ" Elmi-Tədqiqat və Layihə İnstitutunun birləşdirilməsi nəticəsində 6 avqust 1997-ci il tarixdə təşkil olunmuşdur.

 Haqqında 
Su və Meliorasiya Kompleksinin Layihələndirilməsi İnstitutu su təsərrüfatı və meliorasiya obyektlərinin, su təchizatı, tullantı sularının emalı və axıdılması sistemlərinin layihələndirilməsini həyata keçirən publik hüquqi şəxsdir.

 Rəhbərlik 
Su və Meliorasiya Kompleksinin Layihələndirilməsi İnstitutunun İdarə Heyətinin sədri Elbrus Paşayevir.

İdarə Heyətinin sədr müavinləri: Adil Qafarlı, Vüqar Mirzəyev

Baş mühəndis: Məmməd Əsədov

 Fəaliyyəti 
İnstitutun əsas fəaliyyət istiqamətləri Azərbaycan Dövlət Su Ehtiyatları Ağentliyi (ADSEA) tərəfindən tabeliyində olan qurumların təsdiq edilmiş smetaları və digər dövlət orqanlarının (qurumlarının), yerli özünüidarəetmə orqanlarının, habelə hüquqi və fiziki şəxslərin sifarişləri əsasında su təsərrüfatı və meliorasiya obyektlərinin, su təchizatı, tullantı sularının emalı və axıdılması sistemlərinin və bunlarla əlaqəli olan digər obyektlərin layihələndirilməsini həyata keçirməkdən ibarətdir.

 Nailiyyətləri 
Su və Meliorasiya Kompleksinin Layihələndirilməsi İnstitutunda müxtəlif ixtisaslardan olan mütəxəssislər çalışır ki, bunların da arasında 3 nəfər elmlər doktoru və 8 nəfər fəlsəfə doktoru (elmlər namizədi) vardır. İnstitutda gənc mütəxəssislərin xüsusi çəkisi böyük yer tutur və onların bilik bacarığının artırılmasına xüsusi diqqət yetirilir.

Su təchizatı sahəsində xidmətlərinə görə İnstitutun 1 əməkdaşı 3-cü dərəcəli Əmək ordeni, 4 əməkdaşı Azərbaycan Respublikasının Əməkdar mühəndisi fəxri adı, 4 əməkdaşı isə "Tərəqqi" medalı ilə təltif olunmuşdur.

 Struktur 
 Rəhbərlik
 Hüquq və insan resursları sektoru
 Maliyyə, iqtisadiyyat və mühasibat uçotu şöbəsi
 Sənəd dövriyyəsinin təşkili sektoru
 Beynəlxalq əməkdaşlıq, informasiya və innovativ texnologiyaların tətbiqi sektoru
 Texniki təchizat, təsərrüfat, mülkü müdafiə və SƏTƏM şöbəsi
 Strategiya və layihələrin idarə edilməsi şöbəsi
 -Strategiya və layihələrin planlaşdırma sektoru
 -Müqavilələr və satınalmaların təşkili sektoru
 -Layihələrin tərtibi və buraxılışı sektoru
 Mühəndis axtarış işləri şöbəsi
 -Mühəndis geologiyası sektoru
 -Geotexnika və suyun analizi laboratoriyası
 Geodeziya və torpaqayırma şöbəsi
 Ekologiya və hidrologiya şöbəsi
 Suvarma sistemlərinin və meliorativ tədbirlərin layihələndirilməsi şöbəsi
 Tikintinin təşkilinin layihələndirilməsi və smeta şöbəsi
 Qaynaq işləri testi, texniki şərtlərin və təmir-bərpa obyektlərinin təmiri şöbəsi
 -Obyektlərin təmir-bərpa sektoru
 Su təchizatı, kanalizasiya və yağış suları sistemlərinin layihələndirilməsi şöbəsi
 Yerüstü tikili və qurğuların layihələndirilməsi şöbəsi
 Elektrotexnika, mexanika və avtomatika sistemlərinin layihələndirilməsi şöbəsi
 Kitabxana və arxiv sektoru
 Poliqrafiya sektoru

 İstinadlar 
 http://www.sukanal.az
 http://www.fb.com/smli.gov.az

Kateqoriya:Azərbaycan Dövlət Su Ehtiyatları Agentliyi
Kateqoriya:Azərbaycanda kanalizasiya